|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o uređenju prometa****na području Općine Gornja Rijeka** |
| **OPĆINA GORNJA RIJEKA** |
| **Početak savjetovanja****1. srpnja 2021.** | **Završetak savjetovanja** **15. srpnja 2021.** |

RAZLOG DONOŠENJA

|  |
| --- |
| Pravni temelj za donošenje ove Odluke je članak 5. stavak 1. Zakona o sigurnosti prometa na cestama ("Narodne novine" broj 67/08., 48/10., 74/11., 80/13., 158/13., 92/14., 64/15., 108/17. - Odluka Ustavnog suda RH, 70/19. i 42/20).Prijedlog ove Odluke utvrdio je općinski načelnik Općine Gornja Rijeka uz prethodno pribavljena pozitivna mišljenja Ministarstva unutarnjih poslova, Policijske uprave Koprivničko-križevačke od 14. studenoga 2019. Županijske uprave za upravljanje županijskim i lokalnim cestama Koprivničko – križevačke županije od 29. studenoga 2019. godine, Hrvatskih cesta, Poslovna jedinica Varaždin od 23. siječnja 2020. godine i prethodnu suglasnost Ministarstva mora, prometa i infrastrukture od 23. travnja 2021. godine.Sukladno članku 5. Zakona o sigurnosti prometa na cestama JLS uz prethodnu suglasnost Ministarstva nadležnog za unutarnje poslove uređuju promet na svom području tako da određuju:1. ceste s prednošću prolaska,2. dvosmjerni, odnosno jednosmjerni promet,3. sustav tehničkog uređenja prometa i upravljanje prometom putem elektroničkih sustava i video nadzora,4. ograničenja brzine kretanja vozila,5. promet pješaka, biciklista, vozača mopeda, turističkog vlaka i zaprežnih kola, gonjenje i vođenje stoke,6. parkirališne površine i način parkiranja, zabrane parkiranja i mjesta ograničenog parkiranja,7. zone smirenog prometa,8. blokiranje autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vozila,9. postavljanje i održavanje zaštitnih ograda za pješake na opasnim mjestima,10. pješačke zone, sigurne pravce za kretanje školske djece, posebne tehničke mjere za sigurnost pješaka i biciklista u blizini obrazovnih, zdravstvenih i drugih ustanova, igrališta, kino dvorana i sl.,11. uklanjanje dotrajalih, oštećenih i napuštenih vozila,12. površinu na kojoj će se obavljati: test vožnja, terenska vožnja (cross), vožnja izvan kolnika (off road), sportske, enduro i promidžbene vožnje,13. uvjete prometovanja vozila opskrbe u zonama smirenog prometa i pješačkim zonama.Zakonom o sigurnosti prometa na cestama propisano je i da kada se promet uređuje na dijelu državne ili županijske ceste, potrebna je i suglasnost ministarstva nadležnog za poslove prometa, a koja se izdaje se na temelju prometnog elaborata i provedenog postupka izmjene postojećeg stanja prometne signalizacije i opreme, u skladu s posebnim zakonom i propisima donesenim na temelju tog zakona. |

Pozivamo predstavnike zainteresirane javnosti da najkasnije do 15. srpnja 2021. godine dostave svoje komentare na Nacrt Odluke o uređenju prometa na području Općine Gornja Rijeka putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o uređenju prometa na području Općine Gornja Rijeka.